CELEX: 52008SC2012
Language: lt
Date: 2008-06-11 00:00:00
Title: Rekomendacija Tarybos nuomonė dėl atnaujintos 2007–2010 m. Lenkijos konvergencijos programos

LT

LT        LT
 ---pagebreak---           EUROPOS BENDRIJŲ KOMISIJA

                                         Briuselis, 11.6.2008
                                         SEK(2008) 2012 galutinis

                             Rekomendacija

                        TARYBOS NUOMONĖ

     dėl atnaujintos 2007–2010 m. Lenkijos konvergencijos programos

                          (pateikta Komisijos)

LT                                                                    LT
 ---pagebreak---                                  AIŠKINAMASIS MEMORANDUMAS

     1.      BENDROSIOS APLINKYBĖS

     Stabilumo ir augimo pakto pagrindinis tikslas yra patikimi valstybės finansai – priemonė
     sudaryti geresnes sąlygas kainų stabilumui ir smarkiam tvariajam augimui, leidžiančiam kurti
     naujas darbo vietas. 2005 m. Pakto reforma pripažįstamas jo naudingumas įtvirtinant fiskalinę
     drausmę, taip pat siekiama stiprinti jo efektyvumą, ekonominius pagrindus ir užtikrinti
     valstybės finansų ilgalaikį tvarumą.

     Tarybos reglamente (EB) Nr. 1466/97 dėl biudžeto būklės priežiūros stiprinimo ir
     ekonominės politikos priežiūros bei koordinavimo1, kuris yra Stabilumo ir augimo pakto
     dalis, nustatyta, kad valstybės narės turi pateikti Tarybai ir Komisijai stabilumo arba
     konvergencijos programas ir kasmetinius atnaujintus programų variantus. Bendrąją valiutą jau
     įsivedusios valstybės narės pateikia (atnaujintas) stabilumo programas, o bendrosios valiutos
     dar neįsivedusios valstybės narės pateikia (atnaujintas) konvergencijos programas. Pirmoji
     Lenkijos konvergencijos programa buvo pateikta 2004 m. gegužės mėn. Remdamasi
     reglamentu, atsižvelgdama į Komisijos rekomendaciją ir pasikonsultavusi su Ekonomikos ir
     finansų komitetu, Taryba 2004 m. liepos 5 d. pateikė nuomonę dėl programos. Reglamente
     numatyta, kad atnaujintas stabilumo ir konvergencijos programas vertina Komisija ir
     nagrinėja Komitetas, o jei būtina, pagal tą pačią nurodytą procedūrą jas taip pat gali nagrinėti
     Taryba.

     2.      ATNAUJINTOS PROGRAMOS VERTINIMO APLINKYBĖS

     Komisija išnagrinėjo naujausią 2008 m. kovo 26 d. pateiktą atnaujintą Lenkijos
     konvergencijos programą ir rekomenduoja Tarybai priimti nuomonę dėl jos (žr. apibrauktą
     tekstą, kuriame pateikti pagrindiniai vertinimo aspektai).

     Siekiant apibūdinti aplinkybes, kurioms esant vertinama atnaujintoje konvergencijos
     programoje pateikta biudžeto strategija, tolesniuose punktuose pateikiama apibendrinta
     informacija:

     (1)    šalies padėtis pagal Stabilumo ir augimo pakto korekcinę funkciją (perviršinio deficito
            procedūra);

     (2)    naujausias šalies padėties pagal Stabilumo ir augimo pakto prevencinę funkciją
            vertinimas (Tarybos nuomonės dėl ankstesnės atnaujintos konvergencijos programos
            santrauka);

     (3)    2008 m. gegužės mėn. atnaujintos šaliai skirtos bendrosios ekonominės politikos
            gairės biudžeto politikos srityje;

     (4)    Komisijos atliktas nacionalinės reformų programos 2007 m. spalio mėn. įgyvendinimo
            ataskaitos vertinimas.

     1
            OL L 209, 1997 8 2, p. 1. Reglamentas su pakeitimais, padarytais Reglamentu (EB) Nr. 1055/2005 (OL
            L 174, 2005 7 7, p. 1). šiame tekste nurodytus dokumentus galima rasti tinklavietėje
            http://ec.europa.eu/economy_finance/about/activities/sgp/main_en.htm.

LT                                                      2                                                        LT
 ---pagebreak---      2.1.     Lenkijos perviršinio deficito procedūra

     2004 m. liepos 5 d. Taryba priėmė sprendimą, kuriame teigiama, pagal 104 straipsnio 6 dalį,
     kad Lenkijoje yra susidaręs perviršinis deficitas, nes valdžios sektoriaus deficitas 2003 m.
     sudarė 4,1 % BVP vertės. Tuo pačiu metu Taryba pateikė rekomendacijas pagal 104
     straipsnio 7 dalį dėl perviršinio deficito ištaisymo. Lenkijai buvo ypač rekomenduota imtis
     veiksmų, kad vidutinės trukmės laikotarpiu patikimomis ir tvariomis priemonėmis iki 2007 m.
     deficitas būtų sumažintas iki mažiau nei 3 % BVP vertės, atsižvelgiant į Tarybos nuomonę dėl
     2004 m. gegužės mėn. konvergencijos programos. 2006 m. lapkričio mėn. Taryba nusprendė,
     kad veiksmų, kurių iki tol ėmėsi Lenkijos valdžios institucijos, nepakanka. 2007 m. vasario
     mėn. Taryba paskelbė naujas rekomendacijas, patvirtinančias 2007 m. galutinį terminą
     situacijai ištaisyti. Lenkijos valdžios institucijoms buvo rekomenduota užtikrinti, kad nuo
     2006 m. iki 2007 m. struktūrinis balansas būtų pagerintas mažiausiai 0,5 procentinio punkto
     BVP vertės. 2007 m. lapkričio mėn. Komisija paskelbė komunikatą Tarybai, kuriame
     teigiama, kad Lenkijos veiksmai, kurių imtasi atsižvelgiant į Tarybos rekomendaciją, atitinka
     rekomendaciją. Tačiau kalbėdama apie 2008 m. ir 2009 m. Komisija išreiškė susirūpinimą dėl
     perviršinio deficito ištaisymo tvarumo, be kurio perviršinio deficito procedūra negali būti
     atšaukta. Ir Komisija, ir Taryba paragino Lenkijos valdžios institucijas kuo greičiau pateikti
     atnaujintą konvergencijos programą, kurioje būtų aprašyta visą buvimo valdžioje laikotarpį
     apimanti strategija vidutinės trukmės laikotarpiu, suderinta su ilgalaike perviršinio deficito
     korekcija, kad būtų daroma tolesnė pažanga siekiant vidutinės trukmės tikslo.

     Kartu su šia Tarybos nuomonės rekomendacija Komisija rekomenduoja Tarybai priimti
     sprendimą atšaukti perviršinio deficito procedūrą Lenkijos atžvilgiu, nes, sprendžiant iš
     bendro įvertinimo, perviršinio deficito situacija Lenkijoje yra ištaisyta. 2007 m. galutinis
     valdžios sektoriaus deficitas yra 2,0 % BVP vertės, mažesnis už 3 % BVP pamatinę vertę.
     Komisijos tarnybų 2008 m. pavasario prognozė rodo, kad 2008 m. ir 2009 m. deficitas turėtų
     išlikti mažesnis už 3 % BVP pamatinę vertę.

     2.2.     Tarybos nuomonėje dėl ankstesnės atnaujintos programos pateiktas vertinimas

     2007 m. vasario 27 d. nuomonėje Taryba ankstesnės atnaujintos konvergencijos programos,
     aprėpiančios 2006–2009 m. laikotarpį, vertinimą apibendrino taip: „Programoje numatoma iki
     2007 m. ištaisyti perviršinį deficitą, darant nuorodą į Tarybos reglamento (EB) Nr. 1467/97 2
     straipsnio 7 dalies nuostatą, tačiau Taryba primena, kad veiksmai, kurių iki šiol imtasi, nėra
     tinkami, o suplanuotų priemonių nepakanka šiam rezultatui pasiekti. Nors vėlesniais metais
     atsižvelgiant į spartaus augimo perspektyvas programoje numatoma padaryti tinkamą pažangą
     siekiant vidutinės trukmės tikslo, yra didelės rizikos siekiant biudžeto tikslų ir išlaikant
     koregavimo rezultatus.“

     Atsižvelgdama į 2007 m. vasario 27 d. Tarybos priimtą naują Lenkijai skirtą rekomendaciją
     ištaisyti perviršinį deficitą pagal Sutarties 104 straipsnio 7 dalį, Taryba paragino Lenkiją: „i)
     užtikrinti, kad perviršinis deficitas būtų ištaisytas iki 2007 m. vadovaujantis naująja
     rekomendacija pagal 104 straipsnio 7 dalį; ii) pasinaudojant ekonomikos pakilimu ir
     naudojant daugiau pajamų deficitui sumažinti, pagal planą ištaisius perviršinį deficitą
     padidinti koregavimo tempą siekiant vidutinės trukmės tikslo, apibūdinant ir įgyvendinant
     papildomas priemones, visų pirma susijusias su išlaidomis, kurios būtinos numatomam
     koregavimui įgyvendinti; iii) užtikrinti pensijų reformos rezultatus“.

LT                                                  3                                                    LT
 ---pagebreak---      2.3.    2008 m. gegužės mėn. atnaujintos šaliai skirtos bendrosios ekonominės politikos
             gairės biudžeto politikos srityje

     2008 m. gegužės 14 d. Taryba priėmė rekomendaciją dėl valstybių narių ir Bendrijos bendrųjų
     ekonominės politikos gairių atnaujinimo 2008 m. ir dėl valstybių narių užimtumo politikos
     įgyvendinimo2. Biudžeto politikos srityje Lenkijai rekomenduota „stiprinti fiskalinį
     konsolidavimą ir papildyti valstybės biudžeto deficito nominalųjį stabilumą (deficito viršutinę
     ribą) taikant papildomus išlaidų kontrolės stiprinimo mechanizmus“.

     2.4.    Komisijos atliktas nacionalinės reformų programos 2007 m. spalio mėn.
             įgyvendinimo ataskaitos vertinimas

     2007 m. gruodžio 11 d. Komisija priėmė Strateginę atnaujintos Lisabonos strategijos
     ekonomikos augimui ir darbo vietų kūrimui ataskaitą, kurioje pateikiamas Lenkijos
     nacionalinės reformų programos 2007 m. spalio mėn. įgyvendinimo ataskaitos3 įvertinimas ir
     jo santrauka pateikiama toliau.

     Lenkijos nacionalinėje reformų programoje kaip svarbiausi uždaviniai nurodytas valstybės
     finansų konsolidavimas ir geresnis valdymas, verslumo didinimas, didesnis įmonių
     novatoriškumas; infrastruktūros atnaujinimas ir plėtra, konkurencinės aplinkos tinklų
     sektoriuose užtikrinimas, darbo vietų kūrimas ir išlaikymas bei nedarbo mažinimas bei
     darbuotojų ir įmonių gebėjimo prisitaikyti gerinimas.

     Komisijos vertinimu, Lenkija, 2005–2007 m. įgyvendindama nacionalinę reformų programą,
     padarė nedidelę pažangą.

     Atsižvelgdama į nustatytas stipriąsias bei silpnąsias vietas ir padarytos pažangos aplinkybes,
     Komisija rekomendavo, kad Lenkijai būtų rekomenduota imtis veiksmų šiose srityse:
     biudžeto konsolidavimas (išlaidų kontrolės mechanizmai); konkurencija tinklų sektoriuose;
     viešieji moksliniai tyrimai ir privačių mokslinių tyrimų ir technologijų plėtros rėmimas;
     lankstumo ir užimtumo garantijos, įskaitant aktyvią darbo rinkos politiką, socialines išmokas,
     mokymąsi visą gyvenimą ir švietimą.

     Be to, Lenkija raginama telkti daugiau dėmesio ir į šias sritis: transporto infrastruktūra;
     įmonių registravimo procesas; e. vyriausybė; vidaus rinkos teisės aktų perkėlimas į
     nacionalinę teisę ir vaikų priežiūros įstaigos.
     Remdamasi Komisijos strategine ataskaita, 2008 m. gegužės 14 d. Taryba priėmė
     rekomendacijas dėl 2008 m. bendrųjų ekonominės politikos gairių atnaujinimo, skirtas
     valstybėms narėms, tarp jų Lenkijai.

     2
            OL L 139, 2008 5 29, p. 57.
     3
            Komisijos komunikatas Europos Vadovų Tarybai „Strateginė atnaujintos Lisabonos strategijos
            ekonomikos augimui ir darbo vietų kūrimui ataskaita. Naujo ciklo prad˛ia (2008–2010 m.)“,
            COM(2007)803, 2007 12 11.

LT                                                  4                                                    LT
 ---pagebreak---                                         Pagrindiniai vertinimo aspektai
     Kaip reikalaujama Tarybos reglamento (EB) Nr. 1466/97 5 straipsnio 1 dalyje (stabilumo programų
     atveju) ir 9 straipsnio 1 dalyje (konvergencijos programų atveju), vertinimas apima šiuos aspektus:
     • ar ekonominės prielaidos, kuriomis grindžiama programa, yra patikimos;
     • valstybės narės pateiktą vidutinės trukmės biudžeto tikslą ir tai, ar koregavimo planas siekiant to
        tikslo yra tinkamas;
     • ar priemonės, kurių imtasi ir (arba) kurios pasiūlytos siekiant laikytis koregavimo plano, yra
        pakankamos, kad per visą ciklą būtų pasiektas vidutinės trukmės tikslas;
     • vertinant vidutinės trukmės tikslui pasiekti skirtą koregavimo planą, ar daugiau koregavimo
        pastangų dedama ekonomikos pakilimo laikotarpiais, o esant ekonomikos nuosmukiui jų gali būti
        dedama mažiau. Euro zonos ir VKM II valstybių narių atveju – ar valstybė narė užtikrina metinį
        pagal ciklą pakoreguoto balanso gerėjimą, neįskaitant vienkartinių ir kitų laikinųjų priemonių, t. y.
        bent 0,5 % BVP, kad būtų pasiektas vidutinės trukmės tikslas;
     • nustatant vidutinės trukmės tikslui pasiekti skirtą koregavimo planą (jo dar nepasiekusioms
        valstybėms narėms) arba leidžiant laikinai nukrypti nuo vidutinės trukmės tikslo (jį pasiekusioms
        valstybėms narėms) – kaip įgyvendinamos svarbiausios struktūrinės reformos, turinčios tiesioginį
        ilgalaikį išlaidų mažinimo poveikį (įskaitant potencialaus augimo skatinimą) ir todėl darančios
        išmatuojamą poveikį ilgalaikiam valstybės finansų tvarumui (su sąlyga, kad būtų išlaikyta
        pakankama patikimumo riba 3 % BVP pamatinės vertės atžvilgiu ir kad programos laikotarpiu
        biudžeto būklė vėl priartėtų prie vidutinės trukmės tikslo), ypatingą dėmesį skiriant pensijų
        reformoms, kuriomis įvedama kelių pakopų sistema, kurioje yra viena privalomojo pensijų
        kaupimo pakopa;
     • ar valstybės narės ekonominės politikos kryptys atitinka bendrąsias ekonominės politikos gaires.

     Programoje pateiktų makroekonominių prielaidų patikimumas įvertintas atsižvelgus į Komisijos
     tarnybų 2008 m. pavasario prognozę ir pasinaudojus bendrai sutarta potencialios gamybos apimties ir
     pagal ciklą pakoreguoto balanso apskaičiavimo metodika.

     Vertinime taip pat nagrinėjami šie klausimai:
     • skolos santykio pokyčiai ir ilgalaikio valstybės finansų tvarumo perspektyvos, kuriems reikėtų
         skirti pakankamą dėmesį vykdant biudžeto būklės priežiūrą, kaip pažymėta 2005 m. kovo 20 d.
         Tarybos pranešime „Stabilumo ir augimo pakto įgyvendinimo tobulinimas“. 2006 m. spalio 12 d.
         Komisijos komunikate nustatytas ilgalaikio tvarumo vertinimo metodas4;
     • suderinamumo su valstybių narių pagal Lisabonos strategiją ekonomikos augimui ir darbo vietų
         kūrimui pateiktomis nacionalinėmis reformų programomis ir šių programų 2007 m. spalio mėn.
         įgyvendinimo ataskaita laipsnis. 2005 m. birželio 7 d. ECOFIN tarybos apibendrinamosiose
         pastabose Europos Vadovų Tarybai dėl 2005–2008 m. bendrosios ekonominės politikos gairių
         nurodyta, kad nacionalinės reformų programos turėtų būti suderintos su stabilumo ir
         konvergencijos programomis;
     • atitiktis elgesio kodeksui5, kuriame, inter alia, reikalaujama, kad stabilumo ir konvergencijos
         programų struktūra ir visos duomenų lentelės būtų vienodos.

     4
             Komisijos komunikatas Tarybai ir Europos Parlamentui „Ilgalaikis valstybės finansų tvarumas ES“,
             COM(2006) 574, 2006 10 12, ir 2006 m. Europos Komisijos Ekonomikos ir finansų generalinio
             direktorato dokumentas „Ilgalaikis valstybės finansų tvarumas Europos Sąjungoje“, leidinys European
             Economy, Nr. 4/2006.
     5
             „Stabilumo ir augimo pakto įgyvendinimo sąlygos bei stabilumo ir konvergencijos programų formos ir
             turinio gairės“, kurias 2005 m. spalio 11 d. patvirtino ECOFIN taryba.

LT                                                       5                                                         LT
 ---pagebreak---                                                 Rekomendacija

                                          TARYBOS NUOMONĖ

                 dėl atnaujintos 2007–2010 m. Lenkijos konvergencijos programos

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės
     priežiūros stiprinimo ir ekonominės politikos priežiūros bei koordinavimo6, ypač į jo
     9 straipsnio 3 dalį,

     atsižvelgdama į Komisijos rekomendaciją,

     pasikonsultavusi su Ekonomikos ir finansų komitetu,

     PATEIKĖ ŠIĄ NUOMONĘ:

     (1)    [2008 m. liepos 8 d.] Taryba išnagrinėjo atnaujintą Lenkijos konvergencijos programą,
            kuri apima 2007–2010 m.7

     (2)    Pastaruoju metu Lenkija pasiekė pažangą mažindama atsilikimą nuo vidutinio ES
            pajamų lygio realiajam BVP išaugus nuo vidutiniškai 4½ % 2003–2005 m. iki daugiau
            nei 6 % 2006–2007 m. Darbui imlios produkcijos gamybos augimas gerokai pagerino
            situaciją darbo rinkoje ir nedarbo lygis sumažėjo nuo beveik 20 % 2003 m. iki 9½ %
            2007 m. Tačiau nedarbo sumažėjimas atspindi ne tik nepaprastą užimtumo augimą, bet
            ir dėl migracijos mažėjančią darbo jėgą. Be to, iškreiptos darbo paskatos, kurias dar
            labiau sustiprina didelė emigracija, kai kuriuose sektoriuose didina darbo jėgos
            trūkumą. Mažėjanti darbo rinka daro spaudimą darbo užmokesčio atžvilgiu, darydama
            neigiamą poveikį SVKI infliacijai, kuri po sėkmingo atlyginimų kilimo ribojimo
            laikotarpio, trukusio nuo 2005 m. iki pirmo 2007 m. pusmečio, 2007 m. pabaigoje
            smarkiai padidėjo. Valdžios sektoriaus deficitas, 2003 m. pasiekęs 6 ¼ % BVP vertės,
            kasmet vidutiniškai mažėjo daugiau kaip 1 procentiniu punktu, kol 2007 m. sumažėjo
            iki 2 % BVP vertės. Apskritai dėl netikėtai teigiamo augimo pastaraisiais metais
            rezultatai viršijo siektus rodiklius, todėl buvo gauta neplanuotų pajamų, o išlaidos
            buvo mažesnės nei numatyta. Tolesnis biudžeto konsolidavimas iš esmės priklausys

     6
            OL L 209, 1997 8 2, p. 1. Reglamentas su pakeitimais, padarytais Reglamentu (EB) Nr. 1055/2005 (OL
            L 174, 2005 7 7, p. 1). Šiame tekste minėtus dokumentus galima rasti tinklavietėje
            http://ec.europa.eu/economy_finance/about/activities/sgp/main_en.htm.
     7
            Atnaujinta programa buvo pateikta praėjus 16 savaičių po elgesio kodekse nurodyto gruodžio 1 d.
            termino, nes nauja vyriausybė suformuota lapkričio mėn. po spalio mėn. įvykusių visuotinių rinkimų.

LT                                                      6                                                         LT
 ---pagebreak---            nuo socialinių pervedimų sistemos reformos (daugiausia ankstyvų pensijų ir
           invalidumo išmokų) ir dalyvavimo darbo rinkoje didėjimo.

     (3)   Makroekonominiame scenarijuje, kuriuo pagrįsta programa, numatoma, kad realiojo
           BVP augimas laipsniškai mažės nuo 6,5 % 2007 m. iki vidutiniškai 5,2 % per likusį
           programos laikotarpį. Remiantis šiuo metu turima informacija8, šis scenarijus pagrįstas
           patikimomis augimo prielaidomis. Programoje pateiktos infliacijos projekcijos atrodo
           sumažintos ir atspindi šiek tiek palankias importo kainų prielaidas ir sąlyginai nedidelį
           nominalaus vienam darbuotojui tenkančios kompensacijos padidėjimą.

     (4)   2007 m. galutinis valdžios sektoriaus deficitas buvo 2,0 % BVP vertės, palyginti su
           3,4 %, kaip buvo numatyta 2006 m. lapkričio mėn. konvergencijos programoje.
           Pagrindinė priežastis buvo daug didesnis negu manyta 2006 m. lapkričio mėn. realiojo
           ir nominaliojo BVP augimas, bet taip buvo apribotos ir išlaidos. Didelis įmonių
           pelningumas sudarė galimybę padidinti sulaikytų subsidijų skaičių, o dėl greitai
           mažėjančio nedarbo ir pagal Hausnerio planą9 numatyto indeksavimo nebuvimo taip
           pat sumažėjo socialinių pervedimų augimas. Be to, viešojo sektoriaus darbuotojų
           darbo užmokestis buvo mažesnis negu planuota. Galiausiai dėl lėtesnio nei planuota
           ES lėšų įsisavinimo valstybės investicijos buvo mažesnės negu numatyta. Apskritai
           išlaidų ir BVP santykis buvo 1,5 procentinio punkto mažesnis nei numatyta 2006 m.
           lapkričio mėn. Pajamos iš netiesioginių mokesčių ir socialinių įmokų pasirodė
           esančios didesnės negu buvo numatyta 2006 m. lapkričio mėn., daugiausia dėl daug
           didesnio užimtumo ir darbo užmokesčio augimo. Šiuos teigiamus netikėtumus atsvėrė
           prastesni kitų pajamų kategorijų (tiesioginių mokesčių dėl mokesčių tarifų
           padidinimo) rodikliai. Apskritai, dėl to pajamų santykis buvo šiek tiek mažesnis už
           planuotąjį. Pagerinus struktūrinio balanso santykį apytiksliai 1½ procentinio punkto,
           biudžeto įgyvendinimas 2007 m. visiškai atitiko 2007 m. vasario 27 d. Tarybos
           nuomonėje dėl ankstesnės atnaujintos konvergencijos programos10 pateiktą raginimą.

     (5)   Pagrindinis biudžeto strategijos tikslas yra ilgalaikis struktūrinio valdžios sektoriaus
           deficito (pagal ciklą patikslintas deficitas atmetus vienkartines ir kitas laikinąsias
           priemones) sumažinimas, siekiant biudžeto būklės vidutinės trukmės tikslo (VTT),
           kuris yra 1 % BVP vertės struktūrinis deficitas 2011 m., t. y. praėjus metams po
           programos laikotarpio. Tai atitinka ankstesnę konvergencijos programą, kurioje buvo
           numatyta pasiekti VTT „po 2010 m.“. Planuojama, kad, 2008 m. 0,5 procentinio
           punkto padidėjęs iki 2,5 % BVP vertės, nominalusis deficitas turėtų pasitaisyti iki
           1,5 % iki 2010 m. Pirminio balanso tendencijos panašios, ir tikimasi, kad jis padidės
           nuo −0,2 % BVP vertės 2008 m. iki 0,8 % 2010 m. Numatoma, kad esant nuosaikiam
           gamybos apimties augimui, struktūrinio balanso pokyčiai, apskaičiuoti pagal bendrai
           sutartą metodologiją, bus didesni, nes struktūrinis deficitas turėtų sumažėti nuo
           maždaug 2¾ % BVP vertės 2008 m. iki šiek tiek daugiau nei 1 % 2010 m. Biudžeto
           koregavimas yra paremtas išlaidomis ir nukeltas į 2009 ir 2010 m. 2008 m. deficito

     8
           Vertinant visų pirma atsižvelgiama į Komisijos tarnybų 2008 m. pavasario prognozę ir Komisijos
           atliktą nacionalinės reformų programos 2007 m. spalio mėn. įgyvendinimo ataskaitos vertinimą.
     9
           Kol kas pats išsamiausias ir konkrečiausias mėginimas vykdyti išlaidų reformą pasiūlytas 2003 m. ir
           nukreiptas į viešųjų išlaidų socialinei apsaugai, viešajam administravimui ir valstybės paramai
           mažinimą. Be kita ko, pagal Hausnerio planą metinė indeksacija buvo pakeista indeksacija, kuri
           atliekama, kai sukaupta infliacija viršija 5 % arba kas trejus metus (priklausomai nuo to, kas būna
           pirmiau).
     10
           OL C 72, 2007 3 29, p. 13.

LT                                                     7                                                         LT
 ---pagebreak---            pablogėjimą sukėlė daugiausia staigus investicijų santykio padidėjimas bei smarkus
           socialinių įmokų sumažinimas (iš dalies kompensuotas padidėjusiomis kitomis
           pajamomis). 2009–2010 m. konsolidacijos bus siekiama daugiausia suvaržant
           kompensaciją darbuotojams, socialinius pervedimus ir tarpinį vartojimą. Planuojamas
           deficito mažinimo greitis nuo 2007 m. iki 2009 m. yra mažesnis negu ankstesnėje
           atnaujintoje programoje, tačiau pradinis rodiklis (2007 m) ir kiekvienas naujas
           siektinas deficito rodiklis 2008 m. kovo mėn. atnaujintoje konvergencijos programoje
           yra geresnis negu 2006 m. lapkričio mėn. atnaujintoje programoje numatyti tikslai.
           2008 m. biudžeto projekcijų rizika programoje yra iš esmės subalansuota, bet vėliau
           rezultatai gali būti prastesni nei prognozuojama programoje. 2008 m. programoje
           siektinas deficitas yra toks pat kaip 2008 m. pavasario prognozėse (2,5 % BVP vertės).
           2008 m. I ketvirčio centrinio biudžeto grynųjų pinigų duomenys rodo biudžeto
           projekcijas viršijančias pajamas, tačiau 2008 m. programoje numatomas šiek tiek
           didesnis augimas negu numatyta 2008 m. pavasario Komisijos prognozėse, o vis
           didėjantis spaudimas darbo užmokesčio viešajame sektoriuje atžvilgiu kelia pavojų
           valstybės finansams. Kita vertus, didesnė negu programoje numatyta infliacija
           2008 m. sumažins išlaidų santykį, nes išlaidos yra daugiausia fiksuotos nominalia
           išraiška. Tačiau 2009 m. aukštesnė 2008 m. infliacija galėtų paskatinti darbo
           užmokesčio augimą viešajame sektoriuje ir sudaryti prielaidas didesnėms pensijoms ir
           socialinėms išmokoms negu numatyta programoje; situaciją dar labiau apsunkins
           indeksavimo mechanizmo reforma, pagal kurią nuo 2008 m. socialinės išmokos bus
           siejamos ne tik su vartotojų kainomis, bet iš dalies ir su darbo užmokesčiu. Nors
           parlamentas jau priėmė deficitą didinančias priemones (gyventojų pajamų mokesčio
           tarifo mažinimas), kompensavimo priemonės yra miglotos ir jų poveikis biudžetui
           nėra garantuotas (išskyrus akcizo pakėlimus, susijusius su ES derinimu, kuris
           nevisiškai atsvers gyventojų pajamų mokesčio sumažinimą). Jei nebus išlaikytas
           tolesnis didelis vyriausybės numatytas užimtumo augimas, tolesnis 2006–2007 m.
           darbo vietų skaičiaus didėjimu paremto biudžeto konsolidavimas po 2008 m. gali būti
           sudėtingas. Kita vertus, prielaidos valdžios sektoriaus balansui kurti yra geros –
           pajamos daugeliu atvejų pasirodė esančios didesnės nei planuota, o išlaidų planai
           nebuvo visiškai įgyvendinti.

     (6)   Atsižvelgiant į šį rizikos vertinimą, atrodo, kad programoje nustatytos biudžeto
           politikos kryptys atitinka ilgalaikį perviršinio deficito ištaisymą iki 2007 m., kaip
           rekomendavo Taryba. Tačiau, patikimumo riba, neleidžianti viršyti 3 % BVP deficito
           ribos, programos laikotarpiu negalėtų būti užtikrinta. Be to, programoje apibrėžtos
           biudžeto politikos kryptys gali būti nepakankamos užtikrinti, kad vidutinės trukmės
           tikslas būtų pasiektas 2011 m., kaip numatyta programoje. Nors sąlygos ekonomikos
           augimui yra palankios, koregavimo tempas siekiant programoje numatyto vidutinės
           trukmės tikslo yra nepakankamas ir 2008 m. turi būti padidintas, kad atitiktų
           Stabilumo ir augimo paktą. Vėliau jis turėtų būti pagrįstas atitinkamomis
           priemonėmis. Be to, jeigu infliacijos ir darbo užmokesčio spaudimas taptų realus,
           reikėtų vykdyti griežtesnę nei numatyta programoje fiskalinę politiką, siekiant išvengti
           ekonomikos perkaitimo.

     (7)   Valstybės finansų tvarumo rizika Lenkijoje yra nedidelė. Pagal 2005 m. parengtas
           projekcijas ir remiantis bendra metodologija, ilgalaikis visuomenės senėjimo poveikis
           biudžetui yra vienas iš mažiausių ES. Tačiau nuo 2008 m. socialinės išmokos bus
           indeksuojamos ne tik atsižvelgiant į vartotojų kainas, bet iš dalies ir į darbo užmokestį,
           o ilgainiui dėl to didės išlaidos. Net neįvertinus ilgalaikio visuomenės senėjimo
           poveikio biudžetui, 2007 m. biudžeto būklė, nors ir yra geresnė už ankstesnės

LT                                                 8                                                    LT
 ---pagebreak---             programos pradžioje užfiksuotą būklę, esant nedideliam struktūriniam pirminiam
            deficitui kelia pavojų valstybės finansų tvarumui. Todėl tolesnis valstybės finansų
            konsolidavimas, įskaitant ankstyvo išėjimo į pensiją reformą (ištarnauto laiko pensijos
            įvedimas, kai ankstyvas išėjimas į pensiją leidžiamas tik tam tikrų sunkių profesijų
            atstovams), kaip numatyta konvergencijos programoje, padėtų stimuliuoti darbo jėgos
            aktyvumą ir užimtumą bei sumažintų valstybės finansų tvarumui kylantį pavojų.

     (8)    Panašu, kad konvergencijos programa yra suderinta su nacionalinės reformų
            programos 2007 m. spalio mėn. įgyvendinimo ataskaita. Abi programos numato
            ankstyvo išėjimo į pensiją ir invalidumo pašalpų reformą, žemdirbių socialinio fondo
            reformą, sveikatos apsaugos reformą, valstybės finansų reorganizavimą ir
            decentralizavimą, biudžeto daugiametėms užduotims vykdyti sudarymą. Tačiau
            konvergencijos programoje nepateiktas nacionalinės reformų programos 2007 m.
            spalio mėn. įgyvendinimo ataskaitos bendro poveikio kokybinis įvertinimas, susijęs su
            fiskalinės politikos strategija vidutinės trukmės laikotarpiu (kuriame aptariamas, pvz.,
            poveikis potencialiajam augimui ir užimtumui). Vis dėlto programoje pateikiama
            susisteminta informacija apie tiesiogines biudžeto išlaidas nacionalinėje reformų
            programoje numatytoms pagrindinėms reformoms vykdyti.

     (9)    Biudžeto strategija, numatyta konvergencijos programoje, iš dalies atitinka šaliai
            skirtas bendrąsias ekonominės politikos gaires, įtrauktas į integruotas gaires, biudžeto
            politikos srityje, parengtas atsižvelgiant į Lisabonos strategiją. Nors programoje
            numatoma tęsti fiskalinį konsolidavimą, tolesni išlaidų kontrolės stiprinimo
            mechanizmai nepaminėti.

     (10)   Kiek tai susiję su duomenų pateikimo reikalavimais, nustatytais elgesio kodekse dėl
            stabilumo ir konvergencijos programų, programoje trūksta tam tikrų neprivalomų
            duomenų.

     Daroma bendra išvada, kad 2007 m. ištaisius valdžios sektoriaus deficitą ir deficitui ir skolai
     išliekant mažesniems negu pamatinė vertė – atitinkamai 3 % ir 60 % BVP vertės, 2008 m.
     programoje numatomas valdžios sektoriaus balanso pablogėjimas 0,5 procentiniais punktais
     BVP vertės, o pažanga siekiant vidutinės trukmės tikslo artimiausiais metais nukelta į
     programos pabaigą, kai spartaus augimo perspektyvos bus palankios. 2008 m.
     prognozuojamas struktūrinis pablogėjimas beveik ½ procentinio punkto BVP vertės neatitinka
     Stabilumo ir augimo pakto. Turint galvoje nuo 2009 m. biudžeto tikslams iškilusį pavojų,
     daugiausia dėl konkrečių priemonių trūkumo, vidutinės trukmės tikslas gali nebūti pasiektas
     iki 2011 m., kaip buvo numatyta programoje. Be to, jeigu atsirastų infliacinis spaudimas,
     reikėtų vykdyti griežtesnę nei numatyta programoje fiskalinę politiką. Ilgalaikio valstybės
     finansų tvarumo rizika Lenkijoje yra nedidelė, bet ankstyvo išėjimo į pensiją sistemą reikia
     reformuoti.

     Atsižvelgiant į pirmiau išdėstytą įvertinimą ir poreikį užtikrinti tvarius valstybės finansus,
     Lenkija raginama pasinaudoti palankiomis augimo sąlygomis, kad būtų padidintas
     struktūrinio koregavimo siekiant vidutinio trukmės tikslo tempas ir ypač kad būtų sumažintas
     galimas infliacinis spaudimas, panaudojant visas papildomas pajamas ir nepanaudotus
     išteklius deficitui mažinti 2008 m. ir artimiausiais metais apibrėžiant bei įgyvendinant
     priemones, visų pirma susijusias su išlaidomis.

LT                                                 9                                                   LT
 ---pagebreak---                Pagrindinių makroekonominių ir biudžeto projekcijų palyginimas
                                                                   2006        2007       2008       2009        2010
                                  2008 m. kovo mėn. KP               6.2         6.5        5.5         5.0        5.0
         Realusis BVP             2008 m. balandžio mėn.
                                                                     6.2         6.5        5.3         5.0       nėra
         (pokytis, %)                      COM
                                 2006 m. lapkričio mėn. KP           5.4         5.1        5.1         5.6      nėra
                                  2008 m. kovo mėn. KP               1.3         2.6        3.5         2.9       2.5
        SVKI infliacija           2008 m. balandžio mėn.
                                                                     1.3         2.6        4.3         3.4       nėra
            (%)                            COM
                                 2006 m. lapkričio mėn. KP           1.4         2.1        2.5        2.5       nėra
       Gamybos apimties           2008 m. kovo mėn. KP               0.5         1.1        0.7       −0.2       −0.9
           atotrūkis1             2008 m. balandžio mėn.
                                                                     0.6         1.2        0.5       −0.7        nėra
        (% potencialiojo                   COM2
             BVP)                2006 m. lapkričio mėn. KP           0.5        0.5         0.3        0.4       nėra
      Grynasis skolinimas         2008 m. kovo mėn. KP              −2.6       −2.6        −3.5       −4.2       −4.6
     ir (arba) skolinimasis,      2008 m. balandžio mėn.
      palyginti su kitomis                                          −2.5       −2.6        −2.3       −3.6        nėra
                                           COM
         pasaulio šalimis
            (% BVP)              2006 m. lapkričio mėn. KP         −1.6        −1.8       −2.2        −2.7       nėra
                                  2008 m. kovo mėn. KP              −3.8       −2.0        −2.5       −2.0       −1.5
      Valdžios sektoriaus
                                  2008 m. balandžio mėn.
           balansas                                                 −3.8       −2.0        −2.5       −2.6        nėra
                                           COM
          (% BVP)
                                 2006 m. lapkričio mėn. KP         −3.9        −3.4       −3.1        −2.9       nėra
                                  2008 m. kovo mėn. KP             −1.1         0.2       −0.2         0.3        0.8
       Pirminis balansas          2008 m. balandžio mėn.
                                                                    −1.1         0.6        0.2         0.1       nėra
           (% BVP)                         COM
                                 2006 m. lapkričio mėn. KP         −1.5        −1.0       −0.7        −0.6       nėra
                                  2008 m. kovo mėn. KP             −4.0        −2.4       −2.8        −1.9       −1.1
          Pagal ciklą
     patikslintas balansas1       2008 m. balandžio mėn.
                                                                    −4.0       −2.5        −2.7       −2.3        nėra
           (% BVP)                         COM
                                 2006 m. lapkričio mėn. KP         −4.1        −3.6       −3.2        −3.0       nėra
                                  2008 m. kovo mėn. KP             −4.0        −2.4       −2.8        −1.9       −1.1
     Struktūrinis balansas3       2008 m. balandžio mėn.
                                                                    −4.0       −2.5        −2.7       −2.3        nėra
           (% BVP)                         COM
                                 2006 m. lapkričio mėn. KP         −4.1        −3.6       −3.2        −3.0       nėra
                                  2008 m. kovo mėn. KP             47.6        44.9       44.2        43.3       42.3
       Bendroji valdžios
                                  2008 m. balandžio mėn.
        sektoriaus skola                                            47.6       45.2        44.5       44.1        nėra
                                           COM
           (% BVP)
                                 2006 m. lapkričio mėn. KP          48.9       50.0        50.3       50.2       nėra
     Pastabos:
     1
       Gamybos apimties atotrūkis ir pagal ciklą pakoreguotas balansas vadovaujantis programomis pagal Komisijos
     tarnybų perskaičiavimus remiantis programose pateikta informacija.
     2
       Remiantis apskaičiuotu potencialiuoju augimu 2006–2009 m. laikotarpiu atitinkamai 5,2 %, 5,9 %, 6,0 % ir
     6,2 %.
     3
       Pagal ciklą pakoreguotas balansas atmetus vienkartines ir kitas laikinąsias priemones. Naujausioje programoje ir
     Komisijos tarnybų rudens prognozėje vienkartinių ir kitų laikinųjų priemonių nenumatyta.

     Šaltiniai:
     konvergencijos programa (KP); Komisijos tarnybų 2008 m. pavasario ekonominės prognozės (COM); Komisijos
     tarnybų skaičiavimai.

LT                                                           10                                                           LT